b'\n_START_ARTICLE_\nRugiuose prie bedugn\xc4\x97s\n_START_SECTION_\nVeik\xc4\x97jai\n_START_PARAGRAPH_\nHouldenas Kolfildas (Holden Caulfield) yra pagrindinis veik\xc4\x97jas ir istorijos pasakotojas. Jis\xc2\xa0\xe2\x80\x93 septyniolikmetis, pasakojantis apie laik\xc4\x85, kai jam buvo \xc5\xa1e\xc5\xa1iolika met\xc5\xb3. Pasakojimas prasideda nuo to, kai Houldenas pa\xc5\xa1alinamas i\xc5\xa1 Pensio mokyklos. Houldenas\xc2\xa0\xe2\x80\x93 protingas ir jautrus, bet pasakoja cini\xc5\xa1ku, ironi\xc5\xa1ku balsu. Jis mano, kad visas pasaulis yra veidmaini\xc5\xa1kas, nedoras ir toks bjaurus, jog sunku j\xc4\xaf pak\xc4\x99sti._NEWLINE_Elis Kolfildas (Allie Caulfield)\xc2\xa0\xe2\x80\x93 Houldeno jaunesnysis brolis, mir\xc4\x99s nuo leukemijos, kai Holdenui buvo trylika met\xc5\xb3. Elis buvo gera\xc5\xa1irdis, \xc5\xa1velnus, atidus, protingas ir labai r\xc5\xabpestingas. Elis ir Houldenas buvo labai artimi. Elio mirties nakt\xc4\xaf Houldenas i\xc5\xa1dau\xc5\xbe\xc4\x97 visus langus \xc5\xa1eimos gara\xc5\xbee plikais kum\xc5\xa1\xc4\x8diais, kurie niekada galutinai nesugijo. D\xc4\x97l \xc5\xa1io susi\xc5\xbealojimo Houldenas daugiau negali suspausti kum\xc5\xa1\xc4\x8dio savo de\xc5\xa1ini\xc4\x85ja ranka._NEWLINE_Fib\xc4\x97 Kolfild (Phoebe Caulfield)\xc2\xa0\xe2\x80\x93 Houldeno jaunesn\xc4\x97 sesuo, kuri\xc4\x85 jis garbina. Kai ji buvo ketvirtok\xc4\x97, Houldenas paliko Pensio mokykl\xc4\x85. Jis seser\xc4\xaf laiko tobulumo ir nekaltumo pavyzd\xc5\xbeiu ir \xc4\xafsiunta pamat\xc4\x99s grafitus jos mokykloje, kuriuose ra\xc5\xa1omi ne\xc5\xa1vank\xc5\xabs \xc5\xbeod\xc5\xbeiai. Jis bijo, kad mokyklinukai pamatys ir tai paveiks j\xc5\xb3 gerum\xc4\x85 bei nekaltum\xc4\x85. Kai kuriose romano vietose sesuo yra net brandesn\xc4\x97 u\xc5\xbe brol\xc4\xaf\xc2\xa0\xe2\x80\x93 ji kritikuoja j\xc4\xaf u\xc5\xbe vaiki\xc5\xa1kum\xc4\x85._NEWLINE_D. B. Kolfildas (D. B. Caulfield)\xc2\xa0\xe2\x80\x93 Houldeno vyresnis brolis ir gyvena Holivude, kur dirba scenaristu. Houldenas niekina D.B. profesij\xc4\x85, ir vadina savo brol\xc4\xaf \xe2\x80\x9eveidmainiu\xe2\x80\x9c, nes kinas yra vien apgaul\xc4\x97. Houldenas teigia, kad niekina kin\xc4\x85, bet knygoje jis pateikia savo mintis apie filmus, ir ne visada i\xc5\xa1 blogosios pus\xc4\x97s.\n_START_SECTION_\nTrumpas siu\xc5\xbeetas\n_START_PARAGRAPH_\nHouldeno pasakojami \xc4\xafvykiai vyksta tuoj po to, kai jis prie\xc5\xa1 pat Kal\xc4\x97das i\xc5\xa1metamas i\xc5\xa1 Pensio mokyklos Pensilvanijoje. Tai ketvirta Houldeno mokykla, i\xc5\xa1 kit\xc5\xb3 trij\xc5\xb3 jis irgi buvo i\xc5\xa1mestas. Kai Houldenui prane\xc5\xa1ama, kad jis trys dienos prie\xc5\xa1 Kal\xc4\x97d\xc5\xb3 atostogas tur\xc4\x97s gr\xc4\xaf\xc5\xbeti namo \xc4\xaf Manhaten\xc4\x85, jis nutaria aplankyti savo istorijos mokytoj\xc4\x85, pon\xc4\x85 Spenser\xc4\xaf, nor\xc4\x97damas su juo atsisveikinti, bet Spenseris bando papeikti j\xc4\xaf u\xc5\xbe jo blog\xc4\x85 mokym\xc4\x85si ir Houldenas susierzina._NEWLINE_Gr\xc4\xaf\xc5\xbe\xc4\x99s atgal \xc4\xaf mokyklos miegam\xc4\x85j\xc4\xaf, Houldenas vis dar yra susierzin\xc4\x99s ir jam u\xc5\xbekli\xc5\xabna nehigieni\xc5\xa1kas kaimynas vardu Eklis ir kambario draugas Stredleiteris. Stredleiteris leid\xc5\xbeia vakar\xc4\x85 su D\xc5\xbeeine Gelager, mergaite, kuria Houldenas vis dar \xc5\xbeavisi. Vakar\xc4\x97jant Houldenas vis labiau jaudinasi d\xc4\x97l to, kad Stredleiteris i\xc5\xa1\xc4\x97jo su D\xc5\xbeeine, ir kai Stredleiteris sugr\xc4\xaf\xc5\xbeta, Houldenas priekabiai pradeda klausin\xc4\x97ti ar jis su D\xc5\xbeeine myl\xc4\x97josi. Stredleiter\xc4\xaf erzina Houldenas. Jis \xc4\xafnir\xc5\xa1ta, puola Houlden\xc4\x85, ir sukruvina jam nos\xc4\xaf. Houldenas nusprend\xc5\xbeia, kad jam jau iki gyvo kaulo \xc4\xafgriso Pensis ir jis gr\xc4\xaf\xc5\xa1 \xc4\xaf Niujork\xc4\x85 trimis dienomis anks\xc4\x8diau. Tikisi pagyventi vie\xc5\xa1butyje, ir kad jo t\xc4\x97vai ne\xc5\xbeinos, jog jis i\xc5\xa1mestas ir gr\xc4\xaf\xc5\xbeo anks\xc4\x8diau._NEWLINE_Traukinyje \xc4\xaf Niujork\xc4\x85, Houldenas sutinka vieno i\xc5\xa1 Pensio mokini\xc5\xb3 motin\xc4\x85. Nors jis mano, kad \xc5\xa1is studentas yra \xe2\x80\x9e\xc5\xa1unsnukis\xe2\x80\x9c, jis papasakoja moteriai, koks drovus yra jos s\xc5\xabnus ir kaip j\xc4\xaf mokykloje visi gerbia. Atvyk\xc4\x99s \xc4\xaf Pensilvanijos stot\xc4\xaf, jis s\xc4\x97da \xc4\xaf taksi ir nuvyksta \xc4\xaf Edmonto vie\xc5\xa1but\xc4\xaf._NEWLINE_Pro vie\xc5\xa1bu\xc4\x8dio lang\xc4\x85 Houldenas stebi kambarius kitame vie\xc5\xa1bu\xc4\x8dio sparne. Jis mato vyri\xc5\xa1k\xc4\xaf, besimaunant\xc4\xaf \xc5\xa1ilkines kojines, auk\xc5\xa1tus pakulnius, liemen\xc4\x97l\xc4\x99, korset\xc4\x85, ir vakarin\xc4\x99 suknel\xc4\x99. Houldenas pagalvoja, kad tas \xc5\xbemogus yra transvestitas. Kitame kambaryje jis taip pat mato vyr\xc4\x85 ir moter\xc4\xaf, kurie vienas kita maitina ir isteri\xc5\xa1kai juokiasi. Jis interpretuoja poros elges\xc4\xaf kaip seksualin\xc4\xaf \xc5\xbeaidim\xc4\x85. Houldenas paskambina Feitei Kevendi\xc5\xa1\xc2\xa0\xe2\x80\x93 merginai, kurios numer\xc4\xaf jis gavo i\xc5\xa1 pa\xc5\xbe\xc4\xafstamo Prinstone. Feit\xc4\x97 Kevendi\xc5\xa1 jam niekada nepatiko, bet Houldenas tikisi su ja pasimyl\xc4\x97ti, nes ji yra striptizo \xc5\xa1ok\xc4\x97ja. I\xc5\xa1 prad\xc5\xbei\xc5\xb3 Feit\xc4\x97 susierzina, kad jai tokiu v\xc4\x97lyvu metu skambina ka\xc5\xbekoks nepa\xc5\xbe\xc4\xafstamasis, ta\xc4\x8diau ji gal\xc5\xb3 gale sutinka susitikti kit\xc4\x85 dien\xc4\x85._NEWLINE_Ryte Houldenas nekantrauja su ja susitikti, tod\xc4\x97l nueina \xc5\xbeemyn \xc4\xaf bar\xc4\x85 vestibiulyje, ta\xc4\x8diau padav\xc4\x97jas supranta, kad jis yra nepilnametis, tod\xc4\x97l jo neaptarnauja. Jis pradeda flirtuoti su trimis moterimis jau per\xc5\xbeengusiomis ketvirt\xc4\x85 de\xc5\xa1imt\xc4\xaf met\xc5\xb3, kurios atrodo lyg b\xc5\xabt\xc5\xb3 i\xc5\xa1 kito miesto, ir kurioms ter\xc5\xabpi \xc4\x8dia pamatyti koki\xc4\x85 nors garsenyb\xc4\x99. Vis d\xc4\x97lto Houldenas su viena j\xc5\xb3 pa\xc5\xa1oka, ir moteris, d\xc4\x97l to, kad beproti\xc5\xa1kai gerai \xc5\xa1oka, jam pradeda patikti. Po dar trupu\xc4\x8dio flirto, moterys i\xc5\xa1eina, palikdamos jam sumok\xc4\x97ti vis\xc4\x85 j\xc5\xb3 s\xc4\x85skait\xc4\x85._NEWLINE_I\xc5\xa1\xc4\x97j\xc4\x99s i\xc5\xa1 vestibiulio jis prisimena apie D\xc5\xbeein\xc4\x99 Gelager. Jie susitiko leisdami vasaros atostogas Meine, \xc5\xbeaisdami golf\xc4\x85. \xc5\xbdi\xc5\xabr\xc4\x97dami filmus kino teatruose, jie susikabindavo u\xc5\xbe rank\xc5\xb3, ir kaip vien\xc4\x85 popiet\xc4\x99, \xc5\xbeaisdami \xc5\xa1a\xc5\xa1k\xc4\x97mis, pamat\xc4\x97, kad atvyko D\xc5\xbeein\xc4\x97s t\xc4\x97vas. Jam i\xc5\xa1vykus, D\xc5\xbeein\xc4\x97 prad\xc4\x97jo verkti. Houldenas bu\xc4\x8diavo jos veid\xc4\x85, bet ji nesileido bu\xc4\x8diuojama \xc4\xaf l\xc5\xabpas._NEWLINE_Houldenas palieka Edmonto vie\xc5\xa1but\xc4\xaf ir taksi automobiliu va\xc5\xbeiuoja \xc4\xaf Ernio d\xc5\xbeiazo klub\xc4\x85 Grinid\xc5\xbevilid\xc5\xbee. Jis v\xc4\x97l klausin\xc4\x97ja taksisto, kur dedasi antys Centriniame Parke, kai vanduo u\xc5\xbe\xc5\xa1\xc4\x85la, \xc5\xa1is taksistas dar labiau susierzina negu pirmasis. Atvyk\xc4\x99s \xc4\xaf Ern\xc4\xaf, Houldenas s\xc4\x97di u\xc5\xbe stalo vienas ir stebi lankytojus. Jis susiduria su Lilijana Simons\xc2\xa0\xe2\x80\x93 viena i\xc5\xa1 jo vyresniojo brolio ankstesni\xc5\xb3 draugi\xc5\xb3, kuri kvie\xc4\x8dia j\xc4\xaf pas\xc4\x97d\xc4\x97ti su ja ir jos draugu, ta\xc4\x8diau Houldenas atsisako, ir gr\xc4\xaf\xc5\xbeta atgal \xc4\xaf Edmonto vie\xc5\xa1but\xc4\xaf._NEWLINE_Morisas\xc2\xa0\xe2\x80\x93 lifto operatorius Edmonte\xc2\xa0\xe2\x80\x93 pasi\xc5\xablo Houldenui prostitut\xc4\x99 u\xc5\xbe penkis dolerius ir Houldenas sutinka. Jauna mergina, atvykusi \xc4\xaf jo kambar\xc4\xaf, pradeda vilktis savo suknel\xc4\x99, bet Houldenas pasijunta suglum\xc4\x99s ir bando u\xc5\xbemegzti su ja pokalb\xc4\xaf. Jis tvirtina, kad neseniai patyr\xc4\x97 stuburo operacij\xc4\x85 ir n\xc4\x97ra pakankamai atsigav\xc4\x99s, kad gal\xc4\x97t\xc5\xb3 su ja myl\xc4\x97tis, bet \xc5\xbeada jai bet kokiu atveju u\xc5\xbemok\xc4\x97ti. Prostitut\xc4\x97 atsis\xc4\x97da jam ant keli\xc5\xb3, tada jis paduoda jai penkis dolerius ir i\xc5\xa1pra\xc5\xa1o pro duris. Ji sugr\xc4\xaf\xc5\xbeta su Morisu, kuris reikalauja de\xc5\xa1imt doleri\xc5\xb3, o ne penki\xc5\xb3. Kai Houldenas atsisako u\xc5\xbemok\xc4\x97ti, Morisas smogia jam \xc4\xaf pilv\xc4\x85 ir palieka ant grind\xc5\xb3, o tuo metu prostitut\xc4\x97 paima penkis dolerius i\xc5\xa1 jo pinigin\xc4\x97s._NEWLINE_Houldenas pabunda de\xc5\xa1imt\xc4\x85 valand\xc4\x85, sekmadien\xc4\xaf, ir kvie\xc4\x8dia Sel\xc4\x99 Hejes\xc2\xa0\xe2\x80\x93 patraukli\xc4\x85 mergait\xc4\x99, su kuria jis jau keleri metai draugavo. Jie susitaria susitikti Brodv\xc4\x97jaus \xc5\xbeaidimo aik\xc5\xa1t\xc4\x97je. Jis pusry\xc4\x8diauja bare ir kalbasi su dviem vienuol\xc4\x97mis apie Romeo ir D\xc5\xbeuljet\xc4\x85. Galiausiai bando paskambinti D\xc5\xbeeinei Gelager telefonu, ta\xc4\x8diau atsiliepia jos motina, ir jis padeda ragel\xc4\xaf. I\xc5\xa1sikviet\xc4\x99s taksi, Houldenas va\xc5\xbeiuoja \xc4\xaf Centrin\xc4\xaf Park\xc4\x85, nor\xc4\x97damas pamatyti savo jaunesn\xc4\x99 seser\xc4\xaf Fib\xc4\x99, ta\xc4\x8diau jos ten n\xc4\x97ra. Vienai i\xc5\xa1 Fib\xc4\x97s mokyklos draugi\xc5\xb3 jis padeda apsimauti pa\xc4\x8di\xc5\xab\xc5\xbe\xc4\x85, ir mergait\xc4\x97 u\xc5\xbesimena jam, kad Fib\xc4\x97 gal\xc4\x97t\xc5\xb3 b\xc5\xabti Gamtotyros muziejuje. Nors jis ir \xc5\xbeino, kad Fib\xc4\x97s klas\xc4\x97 nevyks \xc4\xaf muziej\xc5\xb3 sekmadien\xc4\xaf, bet jis ten nueina. Ta\xc4\x8diau, pasiek\xc4\x99s muziej\xc5\xb3, jis \xc4\xaf vid\xc5\xb3 nusprend\xc5\xbeia neiti, ir nuva\xc5\xbeiuoja \xc4\xaf Biltmor\xc4\x97s vie\xc5\xa1but\xc4\xaf, nor\xc4\x97damas sutikti Sel\xc4\x99._NEWLINE_Houldenas ir Sel\xc4\x97 eina \xc5\xbeaisti, nors ir Houldenas yra pasipiktin\xc4\x99s, kad Sel\xc4\x97 kalba su pa\xc5\xbe\xc4\xafstamu berniuku. Sel\xc4\x97 pasi\xc5\xablo pa\xc4\x8diuo\xc5\xbein\xc4\x97ti, ta\xc4\x8diau jie abu neturi pa\xc4\x8di\xc5\xab\xc5\xbe\xc5\xb3 ir nusprend\xc5\xbeia, u\xc5\xbeuot \xc4\x8diuo\xc5\xbein\xc4\x97j\xc4\x99, pasikalb\xc4\x97ti. Houldenas bando Selei paai\xc5\xa1kinti kod\xc4\x97l jis yra nelaimingas mokykloje, ir primygtinai si\xc5\xablo jai pab\xc4\x97gti su juo \xc4\xaf Masa\xc4\x8dusets\xc4\x85, \xc4\xaf Vermont\xc4\x85, ir gyventi namelyje ant rat\xc5\xb3. Kai ji atsisako, jis juokiasi i\xc5\xa1 jos, o Sel\xc4\x97 \xc4\xaf tai sureaguoja piktai. Ji atsisako klausyti jo atsipra\xc5\xa1ym\xc5\xb3 ir nori, kad Houldenas i\xc5\xa1vykt\xc5\xb3._NEWLINE_Houldenas v\xc4\x97l kvie\xc4\x8dia D\xc5\xbeein\xc4\x99, bet negauna jokio atsakymo. Jis kvie\xc4\x8dia Karl\xc4\x85 Lius\xc4\x85\xc2\xa0\xe2\x80\x93 jaunuol\xc4\xaf, kuris buvo student\xc5\xb3 patar\xc4\x97jas Hutono mokykloje, ir kuris dabar yra Kolumbijos Universiteto studentas. Liusas susitaria susitikti su juo po piet\xc5\xb3, ir Houldenas, nor\xc4\x97damas prastumti laik\xc4\x85, eina \xc4\xaf kino film\xc4\x85. Houldenas ir Liusu susitinka Vikerio bare Setonhotelyje. Houldenas su Liusu kalba atvirai, bet susimauna, prakalb\xc4\x99s apie homoseksualus. Houldenas nuvyksta \xc4\xaf bar\xc4\x85 i\xc5\xa1gerti ir klausosi pianisto ir dainininko._NEWLINE_Nema\xc5\xbeai i\xc5\xa1g\xc4\x97r\xc4\x99s, Houldenas skambina Selei telefonu ir kalba apie j\xc5\xb3 K\xc5\xab\xc4\x8di\xc5\xb3 planus. Tada jis eina \xc4\xaf Centrin\xc4\xaf Park\xc4\x85, kur jis m\xc4\x97go steb\xc4\x97ti antis kai buvo vaikas. Parke jam pasidaro \xc5\xa1alta ir jis nusprend\xc5\xbeia eiti \xc4\xaf savo namus, kur gal\xc4\x97s pasikalb\xc4\x97ti su sese Fibe. Jis jai fantazuoja apie tai, kad yra \xe2\x80\x9esteb\xc4\x97tojas rugiuose\xe2\x80\x9c, kuris saugo ma\xc5\xbeus vaikus, \xc5\xbeaid\xc5\xbeian\xc4\x8dius netoli uolos kra\xc5\xa1to._NEWLINE_Houldenas kvie\xc4\x8dia savo ankstesn\xc4\xaf angl\xc5\xb3 kalbos mokytoj\xc4\x85, pon\xc4\x85 Entolin\xc4\xaf, kuris pasikvie\xc4\x8dia Houlden\xc4\x85 \xc4\xaf savo but\xc4\x85. Ponas Entolinis klausin\xc4\x97ja Houldeno apie jo pa\xc5\xa1alinim\xc4\x85 ir bando jam patarti. Houldenas negali pasl\xc4\x97pti savo mieguistumo, ir ponas Entolinis paguldo j\xc4\xaf \xc4\xaf lov\xc4\x85 ant ku\xc5\xa1et\xc4\x97s. Houlden\xc4\x85 pa\xc5\xbeadina ponas Entolinis, glostantis jo vir\xc5\xa1ugalv\xc4\xaf. Manydamas, kad Entolinis homoseksualas ir priekabiauja, Houldenas pab\xc4\x97ga i\xc5\xa1 jo buto ir kelias valandas miega ant suolo Centrin\xc4\x97je stotyje._NEWLINE_Houldenas eina \xc4\xaf Fib\xc4\x97s mokykl\xc4\x85 ir nusiun\xc4\x8dia jai ra\xc5\xa1tel\xc4\xaf, sakydamas, kad jis i\xc5\xa1vyksta namo ir pra\xc5\xa1o susitikti piet\xc5\xb3 metu muziejuje. Fib\xc4\x97 atvyksta, ne\xc5\xa1ina lagaminu, pilnu drabu\xc5\xbei\xc5\xb3, ir pra\xc5\xa1o, kad Houldenas paimt\xc5\xb3 j\xc4\x85 su savimi. Jis piktai atsisako, ir ji pradeda verkti, o v\xc4\x97liau net nebekalba su juo. Jis veda j\xc4\x85 \xc4\xaf park\xc4\x85, nuperka biliet\xc4\x85 ir stebi j\xc4\x85, besisukan\xc4\x8di\xc4\x85 karusel\xc4\x97je. Pradeda smarkiai lyti, jis permirksta, bet vis tiek jau\xc4\x8diasi labai laimingas, steb\xc4\x97damas laiming\xc4\x85 seser\xc4\xaf, besisukan\xc4\x8di\xc4\x85 karusel\xc4\x97je._NEWLINE_Houldenas savo pasakojim\xc4\x85 baigia sakydamas, kad nieko daugiau pasakoti nenori. Jis teigia, kad nenumano, kaip susiklostys jo ateitis, bet tikrai \xc5\xbeino, jog pasiilgs savo draug\xc5\xb3.\n_START_SECTION_\nRa\xc5\xa1ymo stilius\n_START_PARAGRAPH_\nSelind\xc5\xbeeris romane panaudojo \xc5\xa1nekam\xc4\x85j\xc4\x85 ir gatv\xc4\x97s kalb\xc4\x85 pirmuoju asmeniu. \xc5\xa0is stilius puikiai perteikia pagrindinio romano herojaus mintis. Kritikai sutiko, kad romanas tiksliai atspindi apra\xc5\xa1omo laikotarpio paaugli\xc5\xa1k\xc4\x85 kalb\xc4\x85.\n_START_SECTION_\nRecenzijos\n_START_PARAGRAPH_\nPer de\xc5\xa1imtmet\xc4\xaf po jo publikacijos amerikie\xc4\x8di\xc5\xb3 ir brit\xc5\xb3 \xc5\xbeurnaluose buvo i\xc5\xa1spausdinta daugiau kaip 70 romano recenzij\xc5\xb3.\n_START_SECTION_\nPrie\xc5\xa1taravimai\n_START_PARAGRAPH_\n1961\xe2\x80\x931982\xc2\xa0m. knyga \xe2\x80\x9eRugiuose prie bedugn\xc4\x97s\xe2\x80\x9c buvo labiausiai cenz\xc5\xabruota knyga vidurin\xc4\x97se mokyklose ir bibliotekose Jungtin\xc4\x97se Valstijose. 1981\xc2\xa0m. ji buvo labiausiai cenz\xc5\xabruota knyga ir, kartu, antra pla\xc4\x8diausiai d\xc4\x97stoma knyga Jungtini\xc5\xb3 Valstij\xc5\xb3 visuomenin\xc4\x97se mokyklose. Amerikos Bibliotek\xc5\xb3 asociacijos duomenimis, \xe2\x80\x9eRugiuose prie bedugn\xc4\x97s\xe2\x80\x9c 1990\xe2\x80\x932000\xc2\xa0m. buvo 13-oji da\xc5\xbeniausiai gin\xc4\x8dytina knyga. Ji buvo viena i\xc5\xa1 10 labiausiai gin\xc4\x8dytin\xc5\xb3 knyg\xc5\xb3 2005\xc2\xa0m.'